  Виталий Пронин Кылем арняе туж трос тунсыко ужрадъёс ортчизы. Ми бырйимы тужгес лыдӟымон материалъёсты.“Дартлэн” выль номерез ортчемаз берыктэ. Анастаси Шумилова мылкыдзэ вера «Дарт» газетлэн выль номерез сярысь. «Тодэ лыктӥзы модернистъёс: соослэн потэ вал пегӟемзы пурысь яке юрӟым дуннелэсь, соин вашкала дыр пала кыстӥськизы», шуэ со.http://udmdunne.ru/2017/03/dartlehn-vyl-nomerez-ortchemaz-berykteh/«Удмурт дунне» калыклы юанэн вазиськиз: Мар уг тырмы удмурт лыдӟисьлы "Удмурт дунне" вотэсбамын? Уго али чырмыт уж мынэ вотэсбамез умоятон бордын. Куд-огез шуиз, тросгес кулэ туспуктэмъёс но вакчи иворъёс. Ми та малпанэз лыдэ басьтомы.Удмуртиысь писательёслэн огазеяськонзы ар куспын ужамзылы йылпумъянъёс лэсьтӥз.Писательёс пӧлысь куд-огез пыкылӥз: малы егитъёсмес будэтон понна палэнысь специалистъёсты ӧтчанэз, асьмелэн ӟеч писательёсмы, поэтъёсмы ӧвӧл шат? Нылпи литературая фестивальын мастер-классъёс ортчытыны быгато ук асьме нылпи гожъясьёс но, пусйиз тодосчи Александр Шкляев. Уноез соин соглаш луизы. Ужпум ӝутӥськиз Писательёслэн огазеяськонзылэн правлениез ужамъя но. Кин кыӵе удыс понна кыл кутэ, макем чырмыт ужало та адямос? Уноез писательёс кӧтӝожзэс веразы: малы ми огазеяськонлэн ужрадъёсыз сярысь тодытэк кылиськом, малы правление пырись писательёс гинэ но ӵемысь палэнэ кылё? Огазеяськонлэсь ужзэ рос-прос радъяны кулэ.http://udmdunne.ru/2017/03/udmurtiys-pisateljos-ar-%D3%B5ozhe-uzhamzyly-jjylpumyanjos-lehst%D3%A5zy/"Удмурт Кенеш» пӧртэм удысъёслы удмурт кадръёс дасяны кутскоз. Туннэ нуналлы дась ини огазеяськонлэсь кадръёсъя резервзэ кылдытонъя положение. Соин али тодматско ёросъёсын.http://udmdunne.ru/2017/03/udmurt-kenesh-p%D3%A7rtehm-udysjosly-udmurt-kadrjos-dasyany-kutskoz/Казаньысь федеральной университетысь студентъёслэн радиозылэн тулкымъёссы вылын - ufmradio.ru - ужаны кутскиз удмурт передача. Сое нуизы Казаньын вылӥ тодон-валан басьтӥсь егитъёс Алина Крестьянинова но Анна Самсонова. Толон 15.00 часын эфире потӥз выль радиоверан.Лыдӟисьёсмы синмаськиллям Кияса ёросысь Уддяди гуртысь Удмурт коркалы. Ар ӵоже Удмурт корка кӧня ке сюрс мурт вуылэ.   